Diari Oficial de la Generalitat Valenciana


Sumari del DOGV 2226, del 14-03-1994 (1994/830860)

ORDRE de 21 de febrer de 1994, de la Conselleria d'Agricultura, Pesca i Alimentació, per la qual es convoquen cinc beques per a postgraduats.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/21/(2)/dof/vci/html**

### Dades del document

Número de DOGV
:   2226

Data del DOGV
:   14-03-1994

Secció del DOGV
:   DISPOSICIONS GENERALS

Número del document
:   1994/830860


Data del document
:   21-02-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 21 de febrer de 1994, de la Conselleria d'Agricultura, Pesca i Alimentació, per la qual es convoquen cinc beques per a postgraduats. [94/1462]  
Els pressupostos de la Generalitat Valenciana per a 1994 preveuen la contractació de becaris per a la realització d'estudis i la preparació de documentació relativa al sector agrari valencià.  
Per això, fent ús de les facultats que tinc conferides,   
ORDENE  
Article primer  
La Conselleria d'Agricultura, Pesca i Alimentació convoca una beca per a la formació professional de postgraduats en cadascuna de les cinc àrees detallades a l'annex I, que es regiran pel que es disposa en aquesta ordre i en el Decret 108/1992, de 6 de juliol, del Govern valencià (DOGV núm. 1.827, de 16.07.92).  
Es podrà optar a l'obtenció de les beques amb les titulacions que figuren a l'annex I.  
Article segon  
El període de benefici de les beques serà d'un any.  
Article tercer  
Les beques tindran una dotació de 100.000 pessetes mensuals cadascuna, amb un import total màxim, tenint en consideració el període de benefici d'un any, d'1.200.000 pessetes. Es finançaran a càrrec del capítol IV del programa 711.10 dels pressupostos de la Generalitat Valenciana per a 1994.  
Article quart  
Els becaris realitzaran les funcions que els assigne la Divisió de Planificació i Control de la Secretaria General, a fi d'aconseguir els objectius de pràctica professional i formació en les àrees corresponents. El temps de dedicació serà de 35 hores a la setmana. La feina es realitzarà a València.  
Article cinquè  
Les sol·licituds, segons el model de l'annex II, aniran dirigides al secretari general de la Conselleria d'Agricultura, Pesca i Alimentació. Es presentaran en el Registre General d'aquesta conselleria, carrer d'Amadeu de Savoia, 2, 46605 València, en el termini de 15 dies hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana.  
A la sol·licitud s'adjuntarà el currículum, on s'inclourà l'expedient acadèmic i tot tipus de mèrits professionals. Per tal de realitzar la selecció, els aspirants seran convocats a la realització d'una prova escrita sobre coneixements generals del sector agrari valencià, la data de la qual es farà pública mitjançant un anunci en el tauler d'anuncis de la Conselleria d'Agricultura, Pesca i Alimentació, al primer pis, a partir del quart dia de la finalització del termini de presentació de sol·licituds.  
La prova escrita es valorarà de 0 a 5 punts. També es valorarà el currículum, segons el barem següent:  
a) Expedient acadèmic: fins a 3 punts.  
b) Cursos relacionats amb l'àrea de formació de la beca: fins a 1 punt.  
c) Experiència professional relacionada amb l'àrea de formació de la beca: fins a 1 punt.  
d) Idiomes: fins a 3 punts.  
e) Coneixements de valencià: fins a 1 punt.  
f) Altres mèrits: fins a 1 punt.  
Per a la beca en l'àrea d'informàtica es considerarà com a mèrit preferent el coneixement d'ARC-INFO.  
Només es tindran en compte els mèrits que siguen acreditats documentalment.  
Els candidats que obtinguen 2,5 punts o més en la prova escrita i 5 punts o més en la valoració del currículum, se'ls convocarà a una entrevista mitjançant un anunci en el tauler de la conselleria, a partir del segon dia de la realització de la prova escrita. L'entrevista serà sobre coneixements generals del sector agrari valencià i es valorarà fins a 5 punts. En cadascuna de les àrees de formació, se sel·leccionarà el candidat que obtinga la major puntuació total.  
Article sisè  
Les beques es concediran mitjançant una resolució de la Secretaria General de la Conselleria d'Agricultura, Pesca i Alimentació, en el termini màxim d'un mes, comptador des de la publicació d'aquesta ordre, a proposta d'una comissió avaluadora formada per:  
President: José Antonio Franco i Vila (secretari general de la Conselleria d'Agricultura, Pesca i Alimentació).  
Secretari: Francesc Salom i Salom (tècnic superior del Servei d'Estudis Agraris i Comunitaris).  
Vocal: Marta Ponce González (tècnica superior del Servei d'Estudis Agraris i Comunitaris).  
Vocal: Eduardo Quiñones Fernández (cap del Servei de Supervisió de Projectes).  
Vocal: José Luis Benedicto Gómez (tècnic superior del Servei d'Estudis Agraris i Comunitaris).  
Suplents:  
President: Joan Sanz Bellver (cap de la Divisió de Planificació i Control).  
Secretari: Vicent Peris Alcayde (cap del Servei d'Estudis Agraris i Comunitaris).  
Vocal: Miquel Hurtado i Sanchis (tècnic superior del Servei d'Estudis Agraris i Comunitaris).  
Vocal: Francisco Benac Prefaci (cap del Servei de Coordinació, Organització i Sistemes d'Informació).  
Vocal: Vicent Almenar Cubells (tècnic del Servei d'Estudis Agraris i Comunitaris).  
La presentació de la sol·licitud implica l'acceptació del contingut d'aquesta convocatòria.  
Es constituirà una borsa de reserva amb els aspirants que no resulten adjudicataris de les beques, prioritzats per ordre de puntuació, per tal de cobrir les vacants que puguen produir-se durant el període de benefici, sempre que coincidesquen les característiques de la beca vacant i la titulació requerida amb les dels candidats de la borsa de reserva.  
Article setè  
Amb la finalitat de donar cobertura sanitària a les persones a les quals s'adjudiquen les beques, se'ls inclourà en una pòlissa col·lectiva subscrita amb Asisa.  
Article vuitè  
Les incidències que hi haja durant el període de gaudi de la beca, les resoldrà en expedient contradictori el secretari general, el qual pot revocar-les en el cas d'incompliment de les obligacions per part dels becaris.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 21 de febrer de 1994  
El conseller d'Agricultura, Pesca i Alimentació,  
JOSÉ MARÍA COLL COMIN  
ANNEX I  
Àrees de formació de les beques i titulació requerida  
1. Biblioteconomia i documentació. Titulacions vàlides: llicenciat en Història i Geografia, llicenciat en Ciències Econòmiques i Empresarials, llicenciat en Sociologia, enginyer agrònom.  
2. Unió europea i comerç internacional. Titulacions vàlides: llicenciat en Dret, llicenciat en Ciències Econòmiques i Empresarials, enginyer agrònom.  
3. Estadístiques agràries. Titulació vàlida: enginyer agrònom.  
4. Supervisió de projectes agraris. Titulacions vàlides: enginyer agrònom, enginyer industrial, enginyer de camins, canals i ports.  
5. Informàtica aplicada a l'administració agroalimentària. Titulacions vàlides: enginyer agrònom, llicenciat en Informàtica.  
ANNEX II  
Model de sol·licitud  
Convocatòria de beques de la Conselleria d'Agricultura, Pesca i Alimentació  
Àrea de la beca sol·licitada: ...  
 ..................  
(primer cognom)  
 .................  
(segon cognom)  
 ................  
 (nom)  
Data de naixement: ...  
Nacionalitat: ...  
DNI: ...  
Domicili: ...  
Població: ... CP: ...  
Telèfon: ...  
Llicenciat en/enginyer: ...  
Mèrits al·legats: ...  
València, ... d ... de 1994  
CONSELLERIA D'AGRICULTURA,  
PESCA I ALIMENTACIÓ  
SECRETARIA GENERAL


Còpia Permalink ELI